Нобэ
Ираныр Ислъам Республикэ щыхъуа махуэщ. 1979 гъэм абы щытрадзащ къэралым унафэ щызыщI шахыр икIи республикэ хабзэхэр щагъэуващ.
Японием егъэлъапIэ къэралыр къыщызэрагъэпэща махуэр.
2011 гъэм къэралым и цIыхухэм зыкъаIэтри, и къулыкъум текIын хуей хъуащ Мысырым и президент Мубарак Хосни.
США-м и Унэ Хужьым щызэIуощIэ Америкэм и президент Абамэ Баракрэ Фран-джым и Iэтащхьэ Олланд Франсуарэ. Ахэр тепсэлъыхьынущ америкэ-франджы зэпыщIэныгъэхэр гъэбыдэным, шынагъуэншагъэр къызэгъэпэщыным, экономикэм щызэдэлэжьэным теухуа Iуэхухэм.
Мазаем и 11 — 13-хэм Эссен (Германие) щекIуэкIынущ уэздыгъэмрэ псымрэ зэгъэзэхуауэ къэгъэсэбэпа зэрыхъуну щIыкIэхэм щытепсэлъыхьыну дунейпсо конгрессрэ еплъыныгъэрэ.
Мазаем и 11 — 13-хэм Москва щызэхэтынущ Къэрал Щхьэхуитхэм я Зэгухьэныгъэм хыхьэ къэралхэм хущхъуэ къыщIэзыгъэкI я IэнатIэхэм зегъэужьыным теухуа Етхуанэ дунейпсо зэхуэсышхуэр.
Жылагъуэ лэжьакIуэ, философие щIэныгъэм я доктор, КъБКъУ-м и профессор, ЩIДАА-м и академик, КъБР-м щIэныгъэхэмкIэ щIыхь зиIэ и лэжьакIуэ Унэж Кашиф и ныбжьыр илъэс 68-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3, жэщым щIыIэр градуси 6 — 4 щыхъунущ.
